Afrikan, Karibian ja Tyynenmeren maiden ja Euroopan unionin (AKT-EU) välillä solmitun yleissopimuksen nojalla järjestettävä yhteiskokous - Päätöslauselma -Rommi



Virallinen lehti nro 059 , 01/03/2000 s. 0038 - 0039



PÄÄTÖSLAUSELMA(1) Rommi Yhteinen edustajakokous, joka - kokoontui Nassaussa (Bahama) 11. - 14. lokakuuta 1999, A. vahvistaa rommia koskevan päätöslauselmansa, joka hyväksyttiin Strasbourgissa (Ranska) 29. maaliskuuta - 1. huhtikuuta 1999 pidetyssä 28. kokouksessa, B. palauttaa mieliin rommia koskevan päätöslauselman, joka hyväksyttiin Brysselissä (Belgia) 26. - 28. heinäkuuta 1999 pidetyssä AKT: n ministerineuvoston 69. kokouksessa, C. muistuttaa, että neljännen Lomén sopimuksen kauppaa koskeva tavoite on edistää AKT-maiden ja yhteisön välistä kauppaa, ja ottaa huomioon, että pöytäkirjan 6 määräykset AKT-valtioiden rommin tullittomasta tuonnista EU: n markkinoille tehtiin siksi, että kehitysmaihin kuuluville AKT-valtioille varmistettaisiin niiden talouden kehitystarpeita vastaava osa rommimarkkinoista, D. ottaa huomioon EU: n kanssa käytävän rommikaupan merkityksen AKT: n rommintuottajavaltioiden talouksille ja rommialan vaikutuksen kyseisten valtioiden valuuttatuloihin, työllisyyteen ja näin ollen myös yhteiskunnallis-taloudelliseen kehitykseen ja poliittiseen vakauteen, E. ottaa huomioon, että ensimmäisen WTO: n ministerikokouksen aikana alkuun pantu kirkkaita alkoholijuomia koskeva sopimus ja sen jälkeen maaliskuussa 1999 laadittu EU: n ja USA: n yhteisymmärryspöytäkirja tullien poistamisesta tietyiltä alkoholijuomilta ovat murentaneet AKT: n suosituimmuusasemaa rommikaupassa ja asettaneet sen tuottajat alttiiksi kolmansista maista olevien tukia saavien tuottajien kilpailulle, F. palauttaa mieliin EU: n neuvoston ja komission 24. maaliskuuta 1997 antaman julkilausuman, jonka mukaan EU: n ja USA: n yhteisymmärryspöytäkirja ei muuta mitenkään AKT-valtioiden rommintuottajien pääsyä EU: n markkinoille koskevia Lomén sopimukseen kuuluvia ehtoja eikä vaaranna järjestelmän tulevaisuutta vuoden 2000 jälkeen, jolloin yleissopimuksen voimassaolo päättyy, G. ottaa huomioon, että AKT: n rommin kanssa kilpailevat muut tuotteet, joita kutsutaan myös rommiksi, ja että AKT: n rommin kehittämiseksi ja markkinoille saattamiseksi on tehty huomattavia investointeja noudattaen kiintiömääräyksiä, jotka ovat rajoittaneet huomattavasti alhaisella katteella myytävän pullottamattoman rommin kauppaa, H. huomauttaa, että AKT-valtioiden on toteutettava laaja myynninedistämiskampanja kehittääkseen korkealaatuisten merkkituotteina myytävien rommien kauppaa ja vähentääkseen riippuvuuttaan pullottamattoman rommin kaupasta, ja tunnustaa, että tämä prosessi edellyttää lisäajan myöntämistä, jolla pyritään varmistamaan niiden kyky menestyä kilpailussa tullittomilla markkinoilla muilta alueilta tulevan rommin kanssa, I. ottaa huomioon AKT: n ehdotuksen, joka sisältää AKT: n rommialan vaatimukset ajatellen neljännen Lomén sopimuksen jälkeistä aikaa, 1. kehottaa yhteisöä ja sen jäsenvaltioita: i. noudattamaan täysin neljännen Lomén sopimuksen rommia koskevassa pöytäkirjassa 6 antamiaan sitoumuksia ja jatkamaan suosituimmuuskohtelua myös vuoden 2000 jälkeen, jotta AKT voi kaikki mahdollisuutensa hyödyntäen kehittää perinteistä kauppaansa EU: n kanssa; ii. varmistamaan, että AKT: n viemän rommin markkinoillepääsyä koskevia ehtoja ei heikennetä ja että sen kilpailuasema markkinoilla säilytetään neuvoston ja komission 24. maaliskuuta 1997 antaman EU: n ja USA: n yhteisymmärryspöytäkirjaa koskevan julistuksen mukaisesti; iii. soveltamaan EU: n ja USA: n yhteisymmärryspöytäkirjan hinnoittelujärjestelmään indeksiä ja säilyttämään yhteisymmärryspöytäkirjassa tarkoitetulla tavalla halvan rommin tuonnissa AKT-valtioiden ulkopuolelta nykyisin sovellettavat tullit ja suojaamaan näin AKT: n kolmansien maiden tuottajien epäterveeltä kilpailulta; iv. harkitsemaan uudelleen AKT: n rommiin liittyvää ehdotusta ja varmistamaan, että järjestelyt AKT: n suosituimmuusaseman jatkamiseksi toteutetaan ennen vuotta 2000 ja että resursseja varataan riittävästi markkinointitukeen, jolla AKT: ta autetaan edistämään ja laajentamaan myyntiään yhteisön markkinoilla; v. noudattamaan edelleen tinkimättä EU: n säännöksiä, joilla nimityksen "rommi" kaupallinen käyttö rajoitetaan neuvoston asetuksen (EY) N: o 1576/89 4 artiklassa tarkoitettuihin tapauksiin; vi. antamaan täyden tukensa Euroopan parlamentin ehdottamalle p.m. -merkinnällä varustetulle budjettikohdalle, jolla rahoitettaisiin valmistelutoimia AKT-valtioiden perinteisten viejien kilpailukyvyn parantamiseksi 2. kehottaa yhteispuheenjohtajiaan välittämään tämän päätöslauselman AKT-EU-neuvostolle ja komissiolle. (1) Yhteinen edustajakokous hyväksynyt 14. lokakuuta 1999 Nassaussa (Bahama).